1. ΝΟΜΟΘΕΤ.ΔΙΑΤΑΓΜΑ υπ’ αριθ. 1196 της 29 Ιουν./5 Ιουλ. 1972 (ΦΕΚ Α΄ 109) Περί της δια μικροφωτογραφιών τηρήσεως των αρχείων των δημοσίων υπηρεσιών, Ν.Π.Δ.Δ. και οργανισμών τοπικής αυτοδιοικήσεως και της αποδεικτικής αυτών ισχύος. Άρθρ.1.-1.Μικροφωτογραφίαι, κατά τας διατάξεις του παρόντος, νοούνται αι επί μικροφωτοταινίας (MICROFILM) ως και επί μικροφωτοδελτίου (MICROFICHE), απεικονίσεις πάσης φύσεως, πραγματοποιούμεναι δια της φωτογραφικής μεθόδου. 2.Μικροφωτογραφίαι αρχείων δημοσίων υπηρεσιών, Ν.Π.Δ.Δ. και οργανισμών τοπικής αυτοδιοικήσεως, λαμβανόμεναι συμφώνως προς τας διατάξεις του άρθρ. 2 του παρόντος, έχουν εις πάσαν περίπτωσιν αποδεικτικήν ισχύν ίσην προς το μικροφωτογραφηθέν πρωτότυπον. Την αυτήν αποδεικτικήν ισχύν έχουν και τα εκ των μικροφωτογραφιών τούτων καθ’ οιονδήποτε τρόπον, εξαγόμενα αντίγραφα, εφ’ όσον η ακρίβεια αυτών βεβαιούται υπό των εν εκάστη περιπτώσει κατά νόμον αρμοδίων οργάνων προς έκδοσιν αντιγράφων. Άρθρ.2.-1.Προς εξασφάλισιν της ακριβείας των μικροφωτογραφιών, συγκροτούνται δι’ αποφάσεων του οικείου Υπουργού, Περιφερειακού Διοικητού, Νομάρχου ή Προϊσταμένου του οικείου Ν.Π.Δ.Δ. ή οργανισμού τοπικής αυτοδιοικήσεως, μία ή πλείονες τριμελείς εξ υπαλλήλων επιτροπαί εις ας μετέχουν εις τουλάχιστον ανώτερος υπάλληλος και ο προϊστάμενος της οικείας υπηρεσίας αρχείου ή εν ελλείψει τούτου ο νόμιμος αυτού αναπληρωτής. Έργον της επιτροπής είναι ο έλεγχος της γνησιότητος των εν άρθρ. 1 παρ. 2 προς μικροφωτογράφησιν αρχείων και η δι’ αυτοπροσώπου επιβλέψεως εξασφάλισις της μικροφωτογραφήσεως τούτων αυτουσίων επί των μικροφωτοταινιών ή των μικροφωτοδελτίων. 2.Περί του κατά την προηγουμένην παράγραφον ελέγχου της γνησιότητος των προς μικροφωτογράφησιν αρχείων, ως και περί της γενομένης αυτοπροσώπου επιβλέψεως της Επιτροπής, συντάσσεται υπό ταύτης πρακτικόν όπερ, θεωρούμενον υπό του, συμφώνως προς την αυτήν παράγραφον κατά περίπτωσιν προϊσταμένου, μικροφωτογραφήται, τιθέμενον εν αρχή της οικείας μικροφωτοταινίας, ως και εν τέλει ταύτης. Το πρακτικόν τούτο φυλάσσεται και εν πρωτοτύπω, εν ουδεμιά περιπτώσει υποκείμενον εις καταστροφήν. 3.Η μικροφωτογράφησις των αρχείων διενεργείται εις υπηρεσίας μικροφωτογραφήσεως ανηκούσας εις τινα των εν άρθρ. 1 παρ. 2 δημοσίων υπηρεσιών, Ν.Π.Δ.Δ. ή οργανισμών τοπικής αυτοδιοικήσεως. 4.Η μικροφωτογράφησις των αρχείων, ων τα πρωτότυπα μετά ταύτην υπόκεινται εις καταστροφήν, κατά τας διατάξεις του άρθρ. 3 του παρόντος, γίνεται εις δύο αντίτυπα. Δι’ αποφάσεως των εν παρ. 1 του παρόντος άρθρου αναφερομένων οργάνων δύναται να ορίζωνται αι κατηγορίαι αρχείων δι’ ας απαιτείται η μικροφωτογράφησις εις πλείονα των δύο αντίτυπα. 5.Αι κείμεναι διατάξεις περί των καταβλητέων τελών χαρτοσήμου εις τας περιπτώσεις εκδόσεως αντιγράφων δεν θίγονται υπό του παρόντος. Άρθρ.3.-1.Το κατά το άρθρ. 1 παρ. 2 του παρόντος πρωτότυπον, μετά την συμφώνως προς το άρθρ. 2 του παρόντος μικροφωτογράφησιν αυτού, υπόκειται εις καταστροφήν, εφ’ όσον τούτο δεν κρίνεται διατηρητέον κατά τας διατάξεις του άρθρ. 4 του παρόντος. 2.Διατάξεις καθορίζουσαι διαδικασίας και χρόνον καταστροφής των εν άρθρ. 1 παρ. 2 αρχείων δεν θίγονται υπό του παρόντος. Άρθρ.4.-Δι’ αποφάσεως του αρμοδίου Υπουργού, εκδοθησομένης εντός έτους από της ενάρξεως της ισχύος του παρόντος, θέλουν ορισθή αι κατηγορίαι των εγγράφων των οποίων, ένεκα εξαιρετικών λόγων, δέον όπως, κατ’ εξαίρεσιν των εν άρθρ. 3 οριζομένων, διατηρηθή το πρωτότυπον και μετά την κατά το άρθρ. 2 του παρόντος μικροφωτογράφησιν. Εκλιπόντος του λόγου διατηρήσεως του πρωτοτύπου, τούτο υπόκειται εις καταστροφήν συμφώνως προς το άρθρ. 3 του παρόντος, κατόπιν αποφάσεως του αυτού Υπουργού. Άρθρ.5.-Δια Β.Δ/τος, εκδιδομένου τη προτάσει των Υπουργών Βοηθού Πρωθυπουργού και Δικαιοσύνης, ρυθμίζεται πάσα λεπτομέρεια αναγκαία δια την εφαρμογήν του παρόντος. (Μετά την σελ. 190,32) Σελ. 190,41. Μικροφωτογραφίες 10.Α.κ.1 Άρθρ.6.-Δια Β.Δ/των εκδιδομένων τη προτάσει των Υπουργών Βοηθού Πρωθυπουργού, Δικαιοσύνης και του κατά περίπτωσιν αρμοδίου Υπουργού, δύναται να επεκτείνωνται αι διατάξεις του παρόντος επί οργανισμών κοινής ωφελείας ως και επί Ελληνικών Τραπεζών, εφαρμοζόμεναι αναλόγως. Δια των Β.Δ/των τούτων ειδικώς δι’ εκάστην περίπτωσιν επεκτάσεως εκδιδομένων, ορίζονται αι προϋποθέσεις και οι όροι υφ’ ους διενεργείται η μικροφωτογράφησις των αρχείων. Άρθρ.7.-Η ισχύς του παρόντος άρχεται μετά δύο μήνας από της δημοσιεύσεως αυτού δια της εφημερίδος της Κυβερνήσεως. Επέκτασιν των διατάξεων του Ν.Δ. 1196/72 επί των Ελληνικών Τραπεζών βλ. εν Π.Δ. 351/1977 (τόμ. 12 σελ. 120,825. Σελ. 190,42 10.Α.κ.1 Μικροφωτογραφίες 